
Bükkszék Község Önkormányzata

Sajtóközlemény
A Bükkszéki Napköziotthonos Óvoda energetikai korszerűsítése 
46.174.358 forintból korszerűsítették a Bükkszéki Napköziotthonos Óvodát. 
A projekt megvalósításának időtartama: 2017.08.01-2019.12.31.
Bükkszék Község Önkormányzata a Terület- és Településfejlesztési Operatív Program keretében megvalósuló Önkormányzati épületek energetikai korszerűsítése című konstrukcióhoz TOP-3.2.1-15 kódszámon „A Bükkszéki Napköziotthonos Óvoda energetikai korszerűsítése” elnevezéssel pályázatot nyert 2017-ben 40.789.699 Ft 100%-os intenzitású keretösszeggel. 
A projekt teljes költségvetése 46.174.358 Ft lett, melyhez az Önkormányzat költségráemelési kérelem formájában további 5.244.597 Ft-ot igényelt.
A Széchenyi 2020 program keretében, az Európai Uniós támogatás felhasználásával megvalósuló fejlesztés eredményeképpen nem csak az épületek energetikai mutatói javultak jelentősen, hanem a településkép megújításában, modernizálásában is előrelépés történt, illetve az óvoda, ezáltal az önkormányzat üzemeltetési költségei is csökkennek. 
A projekt célja a 100%-ban önkormányzati tulajdonban lévő épület energiahatékonyságot célzó felújításainak és fejlesztéseinek megvalósítása volt, mely a fosszilis energiahordozókból származó üvegházhatású gázok kibocsátásának csökkentését szolgálják.
Több eredménytelen közbeszerzést követően, 2019. június 19-én az Önkormányzat és a KÁLLAY-TERM Kft. aláírta a kivitelezői szerződést.
A fejlesztés során megtörtént az épület külső falainak hőszigetelése, a nyílászárók cseréje, a padlásfödém szigetelése. Megújításra került a fűtési rendszer egy kondenzációs gázkazánnal és acéllemez lapradiátorokkal, illetve 15 db napelem került felhelyezésre, mely 3,9kW teljesítménnyel bír. 
2019.12.14-én a kivitelező befejezte a munkálatokat, az óvoda épületének komplex energetikai korszerűsítését. 


A projektről bővebb információt a http://www.bukkszek.hu oldalon olvashatnak.

További információ kérhető:
Zagyva Benjámin
Bükkszék Község Polgármestere
Telefonszám: + 36 36 361-013
E-mail cím: bukkszek@bukkszek.hu

